ПРОЕКТ ЗА ДОПЪЛНЕНИЕ НА НАРЕДБА № 3 ЗА ПРЕМЕСТВАЕМИТЕ ОБЕКТИ И ТЪРГОВСКАТА ДЕЙНОСТ НА ТЕРИТОРИЯТА НА ОБЩИНА НЕСЕБЪР

В преходни и заключителни разпореди към Наредба № 3 за преместваемите обекти и търговската дейност на територията на община Несебър се създава § 19  и § 20  със следното съдържание:
§ 19.	(1)  Считано от датата на приемането на настоящият параграф, до  приемането на  нови схеми  и проектна документация  съгласно условията и изискванията на настоящата Наредба, за имоти общинска собственост, не се прилагат правилата на чл. 10 ал. 2 и глава четвърта „Търговска дейност върху общински имоти“.    
(2) Определя следният ред и условия за издаване на разрешение за поставяне на обекти по чл. 56, ал. 1, чл. 56, ал. 11 и чл. 56а от ЗУТ, както следва:
(3) За обекти по чл. 56, ал. 1 от ЗУТ: Заинтересуваните лица, подават заявления за издаване на разрешение за поставяне, за определена позиция от публикуваните по § 8 от Наредбата скици с позиции, по образец утвърден от кмета на Община Несебър.
(4)  Към заявленията по ал. 3 се прилагат документите по чл.11, ал.2, т. 1, т. 6 и т. 7 от Наредбата, както и декларация за периода, в който ще се упражнява търговска дейност в обекта. Заявленията с приложените документи се разглеждат по реда на чл. 12 – чл. 21 от Наредбата. Дължимата  сума за ползване на терена се определя по реда на Наредба № 11 за определяне и администриране на местните такси и цени на услуги на територията на община Несебър, въз основа на декларирания от заявителя период, в който ще упражнява търговска дейност и се вписва в издаденото разрешение за поставяне. Разрешението за поставяне се връчва от дейност „Търговия на открито и РИЕ“ на заинтересуваните лица след заплащане на дължимата сума за първия активен месец от периода посочен в декларацията му. За останалите месеци дължимата сума се заплаща от 1 до 10 число на текущия месец. При не заплащане на дължимите суми, същите подлежат на принудително събиране.
(5) За обектите по чл.56, ал. 11 от ЗУТ: Заинтересуваните лица, подават заявления за издаване на разрешение по образец утвърден от кмета на общината, като към заявлението се прилагат и посочват следните документи и данни:
1. Местонахождение на търговския обект;
2. Исканата за ползване площ с посочване на площ и индивидуализиращи белези и срока за ползване;
3. Документ, удостоверяващи стопанисването на обекта, към който се отнася схемата за допълнително открита търговска площ; 
4. Когато търговският обект съставлява преместваем обект, се посочва номера на издаденото разрешение за поставяне;
5. Когато търговските обекти подлежат на категоризиране по смисъла на Закона за туризма, се посочва номера на удостоверението за категоризация.
(6) Подадените заявления по ал. 5 се разглеждат от 5 членна комисия определена със заповед на кмета на общината, в която задължително се включва юрист и двама общински съветника определени от председателя на общинския съвет. Комисията прави преценка за наличие или липса на предпоставки по чл. 176, ал. 1 от ЗДвП и прави предложение до Кмета на общината за издаване на разрешение или отказ за издаване на разрешение .
(7)  Разрешението за обектите по чл. 56, ал. 11 се издава от кмета на общината или оправомощено от него лице и се връчват от дейност „Търговия на открито и РИЕ“. Дължимата такса се определя по реда на Наредба № 11 за определяне и администриране на местните такси и цени на услуги на територията на община Несебър и се вписва в издаденото разрешение. Дължимите такси посочени в разрешението се заплащат месечно от 1 до 10 число на текущия  месец. При не заплащане на дължимите такси и суми, същите подлежат на принудително събиране.
(8) За обекти по чл. 56а от ЗУТ: Заинтересуваните лица, подават заявления за издаване на разрешение за поставяне, за позиция от публикуваните по § 8 от Наредбата скици с позиции /схеми/, по образец утвърден от кмета на Община Несебър. Към заявлението се прилагат следните документи:
1. Документ удостоверяващ придобита професионална квалификация - в случаите, в които лицата упражняват дейност, свързана с художествените занаяти и приложните изкуства.
2. Документ за регистрация като производител на селскостопанска продукция /физическо или юридическо лице земеделски стопанин/ – в случаите, в които лицата не са регистрирани като търговци по смисъла на чл. 2 от Търговския закон. 
3. Документация на съоръжението или елемента, като например: документи за произход и качество на оборудването, съоръжението или елемента, когато е необходимо;
4. Доказателства за съответствие на съоръжението или елемента с изискванията на Закона за техническите изисквания към продуктите;
 5. Снимков материал, визуализация на съоръжението, респ. елемента.
(9) Подадените заявления се разглеждат от комисията по ал. 6. 
(10) В 7-дневен срок от подаване на заявлението по ал. 8, кметът на общината или оправомощено от него лице, издава разрешение за търговска дейност на открито.
(11) Разрешението за търговска дейност на открито се издава с максимален срок на действие до края на текущата година, по образец, одобрен от кмета на общината, като в него задължително се посочват:
1. Имена на лицето/фирма, адрес/седалище на управление, ЕИК (БУЛСТАТ);
2. Лицето, което ще извършва дейност чрез съответните съоръжения или елементи;
3. Точен адрес за поставяне на съоръжението или елемента;
4. Вид и площ на съоръжението или елемента;
5. Срок за ползване на място;
6. Вида на дейността, която ще се извършва;
7. Размер на дължимата месечна такса, определен съгласно разпоредбите на Наредба № 11 за определяне и администриране на местните такси и цени на услуги на територията на община Несебър.
(12) Издадените разрешения за търговска дейност на открито за обектите по чл. 56а от ЗУТ се връчват от дейност „Търговия на открито и РИЕ“ на заинтересуваните лица след заплащане на дължимата такса за първия месец от действието на разрешението.
(13) Дължимите такси посочени в разрешенията се заплащат месечно от 1 до 10 число на текущия  месец. При не заплащане на дължимите такси и суми, същите подлежат на принудително събиране.
(14) Срокът на разрешенията за обектите по ал. 3 и ал. 5 е до приемане на нови схеми за поставяне. 
(15) Решение № 434 от Протокол № 16/30.04.2025 год. на Общински съвет – Несебър за приемане и съгласуване на скици и схеми по § 8 от Наредбата се счита за писменото съгласие на собственика по смисъла на чл. 56, ал. 5 от ЗУТ.  
§ 20. Допълненията към Наредба № 3 за преместваемите обекти и търговската дейност на територията на община Несебър обективирани в § 19  са приети с решение №....... от протокол №....... и влизат в сила от датата на публикуването на решението на интернет страницата на общинския съвет.

